বিবৃতিতে বলা হয়,নিরীহ সাধারণ মানুষের ওপর ভয়াবহ,সন্ত্রাসী হামলায় আমরা স্তম্ভিত। হামলায় যারা নিহত হয়েছেন তাদের পরিবার-পরিজন,বেলজিয়াম সরকার এবং সেই দেশের নাগরিকদের প্রতি আমরা গভীর সহমর্মিতা ও সংহতি প্রকাশ করছি। সেই সঙ্গে আহতদের আশু রোগমুক্তি কামনা করছি। আমরা আশা করছি,এই ঘটনার সুষ্ঠু ও নিরপেক্ষ তদন্ত করে এর হোতাদের বিচারের মুখোমুখি করা হবে। এই হিংসাত্মক ও কাপুরুষোচিত হামলার সঙ্গে ধর্মের কোনও সম্পর্ক থাকতে পারে না। সন্ত্রাসবাদের বিরুদ্ধে জাতি-ধর্ম-বর্ণ-সীমানা নির্বিশেষে সবাইকে ঐক্যবদ্ধ প্রতিরোধ গড়ে তুলতে হবে। তবেই সন্ত্রাসবাদকে পরাজিত করা সম্ভব হবে।